**Sinteza activităţii săptămânale a**

**Direcţiei generale educaţie, tineret şi sport a Consiliului municipal Chişinău**

**în perioada 31.01**-**04.02.2022**

În săptămâna de referinţă s-a atestat următoarea situaţie:

**I**. **Organizarea procesului educaţional, la distanță, în învățământul primar, gimnazial, liceal pentru perioada 24.01-04.02.2022**

Pe parcursul săptămânii **31.01**-**04.02.2022** cele**150 de instituții** de învățământ primar și secundar, ciclul I și II (131 de instituții de învățământ public şi 19 instituții private), *cu un contingent de 96 522 elevi școlarizați* şi-au continuat activitatea în regim online.

Drept temei: ***Hotărârea CNESP nr. 2 din 20.01.2022, Hotărârea CESP a mun. Chişinău nr.52 din 21.01.2022, circulara MEC nr. 03/1-09238 din 21.01.2022,*** ordinul DGETS nr.160 din 21.01.22.

**Pe parcursul acestor 2 săptămâni (25.01-04.02.2022)** **a fost monitorizată şi calitatea desfăşurării procesului educațional la distanță în 34 instituții de învățământ** **din subordine**.

Aspectele investigate s-au referit la:

1. Modalitatea de organizare a învățământului la distanță (platforme, aplicații) şi monitorizarea învățământului la distanță de către administrație.

2. Asistarea la lecţiile online, conform link-urilor prezentate de administraţie. Discuţii cu profesorii, la necesitate, cu referire la scenarizarea/proiectarea etapelor lecției la distanță, dozarea timpului, implicarea elevilor etc. (prin observare directă a lecției online).

În **perioada de referință** Direcţia inspecţia şcolară **a monitorizat 58 lecții** la diverse discipline școlare.

**Rezultate:**

1. În toate instituțiile de învățământ procesul educațional s-a desfășurat în baza orarului aprobat pentru semestrul II și a orarului sunetelor aprobate prin ordine interne (nu au fost efectuate schimbări pentru această perioadă nici în orarul lecțiilor nici în orarul pauzelor). Ordine interne au fost emise şi referitor la desfăşurarea învăţământului la distanţă.

2. Procesul educațional s-a realizat conform *Metodologiei privind continuarea la distanță a procesului educațional în condiții de carantină*, aprobată prin ordinul MECC nr.351 din 19.03.2020, şi este monitorizat zilnic de către membrii administraţiei.

3. A fost monitorizată evidenţa prezenţei elevilor la lecţii, evidenţa elevilor bolnavi sau în carantină de către profesorii la clasă şi diriginţi. Frecvenţa elevilor la ore a fost bună. Unii elevi au absentat de la ore doar din motiv de boală sau fiind în carantină, în mai puţine cazuri din cauza conexiunii slabe la internet.

4. Lecţiile la distanță în instituţiile monitorizate s-au desfăşurat prin intermediul aplicațiilor Google Meet și Zoom.

5. În majoritatea instituţiilor au fost create, de către administraţie, linkuri pentru fiecare clasă (unic pentru toate lecțiile). Elevii accesau dimineața linkul și toată ziua erau în clasa virtuală pentru a participa la ore. Profesorii intrau la ore conform orarului stabilit.

6. În instituțiile în care unii elevi din familii vulnerabile nu dispuneau de mijloace tehnice pentru desfăşurarea procesului educaţional la distanță, elevilor din familiile respective li s-au eliberat, prin contract de comodat, laptopuri.

150 instituții de învățământ primar și secundar **sunt dotare cu** tehnică de calcul**. Cele** 4570 săli de clasă funcționale au fost conectate la internet prin cablu sau Wi-Fi. Tehnica de calcul, în număr **de 840 laptopuri,** a fost repartizată **în 116 instituţii de învăţământ** din municipiul Chişinău, în conformitate cu *Instrucţiunea privind repartizarea şi utilizarea tehnicii de calcul.*

**Au fost distribuite:**

**- 647** laptopuri **elevilor** **din familii social-vulnerabile;**

**- 140 laptopuri profesorilor** ce nu dispun de tehnică de calcul;

**- 53 laptopuri sunt în cabinetele de studii**, fiind folosite de profesorii ce desfăşoară lecţiile în instituţiile de învăţământ. Toate laptopurile au fost introduse pe platforma SIME nominal.

Conform solicitării MEC (01-16/284 din 01.02.2022), la data de **01.02.2022**, DGETS a prezentat lista nominală a celor 127 de cadre didactice și 383 de elevi, care necesită conexiune la internet pentru a participa la procesul educațional, online

**Săptămâna precedentă au fost monitorizate și cele 14 Centrele de creație a copiilor** în care sunt înscriși în cercuri -14238 copii. Încadrați în activități cerc, online sunt 11274 de copii, respectiv 693 copii încadrați în activități online în afara cercului: concursuri, Festivaluri, etc., ghidaţi de 445 cadre didactice. În afara procesului educațional – 2974 copii.instituțiile de învățământ extrașcolar privind desfășurarea orelor de cerc.

S-a asistat la 6 ședințe de cerc din Centrul de creație a copiilor „Ghiocel”, Centrul de activitate extrașcolară „Curcubeul”, Centrul de creație tehnică sl Buiucani și Stația orășenească a tinerilor turiști. Toate orele s-au desfășurat conform cerințelor metodologice.

**Au fost atestate probleme** **referitor la prezența elevilor în cerc:**

În CCT sl Buiucani, o prezență la ore de 25%; În CAE „Curcubeul”, CCC „Ghiocel”, și SOTT, prezență a elevilor de 60%. S-a motivat: elevii au absentat de la ore deoarece au fost suprasolicitați cu programa școlară, unii s-au obosit și nu au rezistat orele online, alți copii au lipsit deoarece părinții le-au interzis să se afle mult timp în fața computerului.

**Au participat la procesul educațional la distanță în cele 13 şcoli sportive 5248 elevi**, ghidaţi de 243 cadre didactice. S-au aflat în autoizolare 89 elevi. Au lipsit 563 elevi din diverse motive. *În instituții a existat conexiunea la internet, fie prin cablu, fie WI-FI.*

Cu prezență fizică a elevilor (*potrivit art.8* ***din Hotărârea CESP a mun. Chişinău nr.52 din 21.01.2022, circulara MEC nr. 03/1-09238 din 21.01.2022) au* realizat** **procesul educațional cele 8 instituții cu învățământ special din municipiu** (unde învață 575 de elevi) cu respectarea strictă a normelor de sănătate publică privind prevenirea și răspândirea COVID-19 și a modelelor aprobate de MEC, cu excepţia **Liceului Teoretic cu profil tehnologic pentru copii cu vederea slabă (75 elevi), care a studiat** la distanță (cu coordonarea CSP), din motivul că au fost în carantină.

**II. Utilizarea resurselor oferite de biblioteca digitală** [www.educatieonline.md](http://www.educatieonline.md)

Pe parcursul săptămânii Biblioteca digitală „Educație online” [www.educatieonline.md](https://l.facebook.com/l.php?u=http%3A%2F%2Fwww.educatieonline.md%2F%3Ffbclid%3DIwAR37g06G-SZRJs1CmCjhLCtaxO7b6TRI4PTZLavxaFl4srwE0HYDZoOfyB4&h=AT3z6I8riWTWerw4jHa-Gp22uDKjtUpT6eIbcgWFukUv_QG2TnmC-eRRv0E-l620Mfxfa1wbrqQF_riZnvL6RMQeMa5g2AwXSzYOAzRL_LTHQtNQ4hUs2bl0VGvbDp3CBRM&__tn__=-UK-R&c%5b0%5d=AT1au5q8WFRSQL-Oh_Iyze_IGjBJ-dOVPUuKMmNaCQIj06sUt0c2uKuF0eU6bDBSblDB23DM_ScIoKLrpVmXty-n7Y2tGxc_c5Y3iPXhcuraG_rHy9meHsF8dx88cB_7gUsG3Z9EBQ95Nl8omLA_eK9mcaAyOFfPbFOhvCthVN7yjw) **a oferit ajutor părinților cu elevii în clasele: a VI-a, VII-a și a VIII- a, cu sute de lecții video și activități** interactive pe care au avut posibilitatea de a accesa direct de pe site-ul DGETS, fără a vă crea un cont cu parolă.

1. În perioada 24 ianuarie - 04 februarie numărul de accesări a Bibliotecii digitale [www.educatieonline.md](http://www.educatieonline.md) s-a mărit considerabil, ajungând la **67801** de utilizatori și **433851** de accesări, cu o medie de circa **11400** de vizualizări pe zi, comparativ cu media de **3500** de utilizatori la început de ianuarie.
2. Pe site a fost adăugată o secțiune nouă „Educație economică și financiară” cu resurse video, ppt și pdf oferite de Ministerul Educației și Cercetării și Serviciul Fiscal de Stat: „Din ce surse plătim impozite și taxe?”, „De ce plătim impozite?” și „Ce se întâmplă atunci când nu plătim impozite?”.
3. În Programul asincron de instruire la distanță „Didactica utilizării Bibliotecii digitale” s-au înregistrat **714** de cadre didactice din Republica Moldova și România. Participanții vor parcurge 150 de ore de instruire (5 webinare, 5 sarcini practice și elaborarea raportului narativ final).
4. În baza materialelor video din Biblioteca digitală la categoria „Dezvoltare personală” a fost lansată inițiativa de colaborare dintre instituțiile educaționale din municipiul Chișinău și centrul Municipal de Tineret Chișinău, care oferă servicii gratuite pentru tineri (14-35 de ani). 49 de instituții, 96 de directori adjuncți și 96 de elevi, membri ai consiliilor de elevi, vor fi informați săptămânal prin intermediul unui buletin informativ, despre activitățile de dezvoltare personală organizate la centru. Acestea se încadrează în curricula la disciplinele Dezvoltare personală, Educație digitală, Educație pentru societate, Educație pentru sănătate, Educație economică și antreprenorială, Tehnologia Informației și a Comunicațiilor.

**III. Organizarea procesului de alimentaţie gratuită a elevilor din instituțiile de învăţământ primar şi secundar, ciclul I şi II prin distribuirea pachetelor către părinţii în perioada 24.01-04.02.2022**

**În perioada** 24 ianuarie - 4 februarie 2022, DGETS a organizat procesul de alimentaţie gratuită a elevilor din instituțiile de învăţământ primar şi secundar, ciclul I şi II prin distribuirea pachetelor ambalate către părinţii elevilor care beneficiază de alimente gratuite, conform unui grafic aprobat de către directorul instituției, cu respectarea strictă a regulilor de prevenire a infecției Covid-19.

Prestatorii serviciilor de alimentație a elevilor au coordonat conținutul pachetelor cu CSP *(ordinul DGETS nr.160 din 21.01.22 ,,Cu privire la organizarea procesului educațional în instituțiile de învățământ general în perioada 24 ianuarie - 4 februarie 2022”).*

A răspuns la sunetele părinților care apelau în cazurile când lipsea comunicarea dintre părinți și diriginți, administrație.

De alimentaţie gratuită în perioada de referinţă au beneficiat, în total 38553 elevi din 121 instituţii de învăţământ, inclusiv:

-  30040 elevi din clasele I-IV în valoarea micului dejun - 13,65 lei;

-  4032 elevi din grupele cu program prelungit (20% din numărul total de elevi ai grupelor cu program prelungit) în valoarea micului dejun şi a prânzului - 28,00 lei;

- 3876 elevi din clasele V-IX din familii social-defavorizate, în valoarea micului dejun - 13,65 lei;

- 118 elevi  din clasele I-XII care au suportat TBC şi cei care au contactat focarele TBC, în valoarea micului dejun şi a prânzului 28,00 lei.

- 487 elevi din instituțiile cu clase profil fotbal în valoarea micului dejun şi a prânzului - 34,70 lei;

Conținutul pachetelor cu produse alimentare, coordonate cu CSP,  au fost identice pentru toate instituțiile de învăţământ primar şi secundar, ciclul I şi II din municipiu, respectiv repartizate părinţilor pentru 10 zile, în scopul respectării cerinţelor sanitaro-igienice şi  evitării aglomeraţiei în instituţii.

         La distribuirea pachetelor șefii combinatelor și  directorii instituţiilor de învăţământ și-au onorat obligațiunile:

-          au organizat procesul de distribuire a pachetelor către părinţii acestora, conform unui grafic stabilit împreună cu prestatorii de servicii de alimentaţie;

-  au identificat o sală pentru distribuirea pachetelor alimentare, cu strictă respectare a normelor de sănătate publică, privind prevenirea şi răspândirea COVID -19.

- au informat părinţii despre organizarea procesului de distribuire a pachetelor cu respectarea graficului stabilit.

Pe parcurs au fost identificate ș unle  *neconformități ale  pachetelor* distribuite:

*- în sectorul Râșcani a fost repartizat unt de 72%  și nu de 82%, deoarece în stoc nu era cantitatea de unt necesară;*

*- în toate sectoarele, în unele instituții, cașcavalul a fost din mai multe bucăți ca să corespundă gramajului, astfel nu era ambalat, din motiv că nu s-a ajuns pachete de cașcaval ambalat de la producător;*

*- în mai multe pachete cu alimente au fost înlocuite lămâia cu pachete  de ceai;*

*- nu a fost respectat sortimentul și gramajul în mai multe instituții din sectoare.*

Important e de menționat faptul, că din partea părinților au parvenit mai multe mesaje de mulțumire pentru organizarea procesului de alimentație prin distribuirea pachetelor.

DGETS vă monitoriza în continuare organizarea procesului de alimentaţie gratuită a elevilor din instituțiile de învăţământ primar şi secundar, ciclul I şi II, respectarea strictă a regulilor de prevenire a infecției Covid-19, în conformitate cu actele normative în vigoare şi respectarea normele financiare stabilite pentru alimentaţia unui elev/zi din instituţiile de învăţământ general pe anul 2022.

**IV. Rezultatele monitorizării evoluției situației COVID-19 în instituțiile de învățământ general din mun. Chișinău la data de 03.02.2022**

**a) în instituţiile de învăţământ primar şi secundar:**

Monitorizarea evoluției situației COVID-19s-a efectuat, zilnic, în 150 instituții de învățământ din municipiul Chișinău (131 de instituții de învățământ public şi 19 instituții private).

În rezultatul analizei datelor parvenite din instituțiile de învățământ **publice şi private** din subordine, s-a constatat că în total elevi confirmați pozitiv (inclusiv cazurile noi din ultima săptămână) au fost **1079 elevi,**  inclusiv **284** cazuri noi din ultima săptămână (*cu* ***870 elevi mai puțini***, în comparație cu săptămâna precedentă). În autoizolare sunt **2644 elevi (*cu 5035 elevi mai puțini***, comparativ cu săptămâna precedentă

**Cadre didactice confirmate pozitiv** sunt **339**, **cadre didactice** (inclusiv 106 cazuri noi din ultima săptămână), cu 201 mai puține ). În autoizolare sunt 85 cadre didactice, cu 41 mai puține .

**Din personalul nedidactic și auxiliar** confirmat pozitiv sunt **62** **persoane** (inclusiv 37 cazuri noi din ultima săptămână), cu 54 mai puține) și **19 persoane** aflate în autoizolare

**Notă:** la **elevi și** la toate categoriile de personal numărul de bolnavi a **diminuat.**

**b) în rândul angajaților/copiilor din instituțiile de învăţământ preşcolar**

**03.02. 2022**

În 167 instituții de educaţie timpurie în care activează la zi grupe de vârstă preşcolară**:**

**Copii**

- bolnavi – **65,** inclusiv **35** cazuri noi **(cu 20 copii mai puțini, comparativ cu** *săptămâna precedentă);*

- autoizolare **– 1987** (cu 290 copii mai puțini, comparativ cu săptămâna precedentă**)**;

**Cadre didactice**

- bolnavi – **114,** inclusiv **86** **cazuri noi (**cu **11** cadre didactice **m/multe**,comparativ cu săptămâna precedentă)

- autoizolare –  **72,** a diminuatcu 14 cazuri mai puți**ne**

**Cadre nedidactice**

- bolnavi - **62,** inclusiv **38** cazuri noi**;**

- autoizolare – **43**

**91 grupe** sunt în carantină (cu **6 grupe mai puține, comparativ cu săptămâna precedentă, inclusiv:**

*Botanica* – **30 grupe**, (în săptămâna precedentă -**40)**;

*Buiucani* - **16** **grupe** (în săptămâna precedentă -**18)**;

*Centru* – **13 grupe** (în săptămâna precedentă -**7)**;

*Ciocana* – **12 grupe** (în săptămâna precedentă -**11)**;

*Râșcani* – **20 grupe** (în săptămâna precedentă -**21)**;

**Notă: la copii și la unele categorii de personal numărul de îmbolnăviri s-a majorat. IET nr.79 se află** **în carantină**

**c) monitorizarea activității angajaților DGETS și din subdiviziunile structurale din subordine**

Total angajaţi - **392** persoane.

Din ei:

Concediu medical -**20**;

Infectați cu SARS COV-2 – **22, cu 7** persoane mai multe, comparativ cu săptămâna precedentă;

În carantină – **5, cu 8** persoane mai puține, comparativ cu săptămâna precedentă;

**V. Reluarea procesului educațional** **cu prezența fizică a elevilor la ore**

În temeiul Hotărârii Comisiei Extraordinare de Sănătate Publică din municipiul Chișinău nr. 53 din 03 februarie 2022, și a circularei MEC nr.03/1-09/419 din 03.02.2022, DGETS în comun cu DGASS a elaborat ordinul privind organizarea procesului educațional în instituțiile de învățământ general cu prezența fizică a elevilor la ore, **începând cu 07.02.2022.**

**De astăzi, 07 februarie 2022**, procesul educațional în instituțiile de învățământ primar și secundar, publice și private se realizează cu prezența fizică a elevilor la ore, în condițiile respectării prevederilor *Instrucțiunii privind măsurile de organizare a activității instituțiilor de învățământ primar gimnazial, liceal învățământ profesional tehnic și superior (publice și private) pentru anul de învățământ 2021-2022, în condiții de siguranța epidemiologica pentru prevenirea îmbolnăvirilor cu virusul SARS-CoV-2*, *aprobată prin Hotărârea CNESP nr. 60 din 23 august 2021*.

În acest context a fost emis [**Ordinul comun al DGETS (nr. 220 din 04.02.2022) și DGAMS (nr. 40-b din 04.02.2022)**](https://chisinauedu.md/wp-content/uploads/2022/02/220-40-b.pdf)privind organizarea procesului educațional și respectarea normelor de sănătate publică privind prevenirea și răspândirea SARS-CoV-2 în instituțiile de învățământ general, începând cu 07.02.2022

Potrivit acestui document, se organizează procesul educațional, începând cu 07 februarie 2022, în instituțiile de învățământ primar și secundar, publice și private cu prezența fizică a elevilor, în condițiile respectării prevederilor Instrucțiunii privind măsurile de organizare a activității instituțiilor de învățământ primar gimnazial, liceal învățământ profesional tehnic și superior (publice și private) pentru anul de învățământ 2021-2022, în condiții de siguranța epidemiologica pentru prevenirea îmbolnăvirilor cu virusul SAR -CoV-2, aprobată prin Hotărârea CNESP nr. 60 din 23 august 2021.

**Conform art.7 din** Hotărârea CESP din municipiul Chișinău nr. 53 din 03 februarie 2022 continuă procesul educațional la distanță în instituțiile de învățământ extrașcolar și activitatea extrașcolară în instituțiile de învățământ primar și secundar din municipiul Chișinău.

Se suspendă desfășurarea festivităților sau altor evenimente publice în incinta instituțiilor de învățământ general, inclusiv în curți, având în vedere evoluția nefavorabilă a procesului epidemic eu tendința de agravare.

Se interzice accesul în incinta instituțiilor de învățământ a persoanelor străine, cu excepția reprezentanților structurilor de control la prezentarea delegației.

**VI. Monitorizarea procesului de vaccinare a angajaților din instituțiile de învățămțnt general**

1. **instituții de învățământ primar și secundar**

Angajați de bază în instituții: cadre didactice – 6509, personal – 2762. Din ei:

- vaccinați cu o singură doză de vaccin: cadre didactice – 34, personal – 20;

- vaccinați cu ciclul complet: cadre didactice – 5447, personal – 2048:

- nevaccinați, dar au prezentat certificat de recuperare: cadre didactice – 145,personal – 86;

- nevaccinați, deoarece au contraindicații: cadre didactice – 14, personal - 86.

b**) instituții de învățământ preșcolar**

**La 04.02.2022** au fost colectate datele și reactualizate cu referire la vaccinarea personalului angajat din 154 grădinițe-creșe care atestă un procent în proporții de 72% cadre didactice și 61% personal nedidactic, total angajați 66%, comparativ cu 28.01.2022: 71% cadre didactice și 60% personal nedidactic, total angajați 65,36%

c) **instituțiile de învățământ extrașcolar** (Centre de creație a copiilor)

Cadre didactice (de bază) vaccinate – 250; nevaccinate - 69;

Cadre didactice(prin cumul) vaccinate - 103 cadre, nevaccinate - 21

**Școli sportive**: 278 persoane vaccinate, 71,20 % vaccinați.

**VII. Realizarea procesului educațional în instituțiile de educație timpurie**

**Instituțiile de învățământ preșcolar** *activează în conformitate cu Regulamentul sanitar pentru instituțiile de educație timpurie, aprobat prin HG nr. 1211 din 04 noiembrie 2016 cu stricta respectare a normelor de sănătate publică privind prevenirea și răspândirea COVID-19).*

**Situaţia la 04.02.22**

## DGETS a atenţionat asupra respectării măsurilor de prevenire a infecţiei cu Covid-19 în instituţiile de învăţământ general. În perioada 24.01.22 – 03.02.22, au fost realizate vizite de monitorizare în 21 instituţii de învăţământ preşcolar.

## Aspectele evaluate:

## - purtarea măştilor de protecţie obligatorie în interiorul şi pe teritoriul instituţiilor, de către angajaţii instituţiilor cât şi a persoanelor străine, care au dreptul de acces în instituţii, inclusiv părinţii;

## - respectarea regulilor de igienă a mâinilor şi a regulilor de igienă respiratorie;

## - asigurarea funcţionalităţii instituţiilor de învăţământ preşcolar în condiţii de siguranţă epidemiologică pentru prevenirea îmbolnăvirilor cu virusul SARS – Cov 2 (igienizarea şi dezinfectarea spaţiilor şi a suprafeţelor utilizate din interiorul instituţiei şi a obiectelor frecvent atinse, spălarea şi dezinfectarea materialelor didactice, jucăriilor pentru copii care permit aceste prelucrări cu dezinfectanţi;

## - asigurarea accesului pe teritoriul şi în incinta instituţiei de educaţie timpurie doar a copiilor şi personalului angajat şi doar după efectuarea filtrului de dimineaţă, prin verificarea temperaturii) care nu trebuie să depăşească 37.00c), în absenţa semnelor /simptomelor bolii respiratorii acute virale şi dezinfecția mâinilor;

## - restricţionarea accesului părinţilor şi a altor persoane pe teritoriul IET pe toată perioada zilei cu menţinerea porţilor /uşilor închise.

## Personalul auxiliar și educatorii REPETAT au fost instruiți conform necesității şi atenţionaţi asupra respectării măsurilor de prevenire a infecţiei cu COVID-19. Rezultatele evaluărilor au relevat, că în majoritatea instituţiilor vizitate se respectă cerinţele sanitaro-igienice:

## În toate instituţiile porţile şi uşile erau închise, astfel accesul pe teritoriul instituţiei fiind restricţionat;

## la intrări erau soluţii dezinfectante, covorașe pentru dezinfectarea încălţămintei, precum şi aparate pentru dezinfectarea mâinilor.

## angajaţii din instituţii purtau măşti de protecţie.

## instituţiile sunt asigurate cu cantitățile necesare de săpun lichid, detergenți si dezinfectanți pentru realizarea măsurilor de igienizare și dezinfecție a spațiilor educaționale și de îngrijire, precum și cu echipament de protecție personală: măști, mănuși, halate, viziere, termometre non-contact pentru efectuarea termometriei copiilor și personalului;

## programul de activitate a instituţiei, precum şi informaţiile despre măsurile de prevenire a infecţiei Covid-19 erau acroşate pe panourile informative la intrările în instituţii, precum şi în grupe;

## toate instituţiile au recepționat circulara DGETS nr.01-18/106 şi au adus-o la cunoştinţă, contrasemnătură, tuturor angajaţilor. În unele instituţii pentru zilele următoare sunt planificare şedinţe de informare a cadrelor didactice;

## În scopul respectării măsurilor de protecţie şi prevenire a infecţiei în instituţiile vizitate sunt elaborate şi completate zilnic registrele: de triere matinală a copiilor; de evidenţă a stării de sănătate a angajaţilor;

de termometrie a angajaţilor la blocul alimentar; persoanelor vaccinate şi testate; pentru lampa de cuarţ; de pregătire a soluţiilor de dezinfectare; de ambulatoriu. Respectate:Graficele de igienizare și Graficele de livrare a produselor finite.

## Se respectă procesul de transparență: părinţii sunt informaţi despre obligativitatea respectării cerinţelor de prevenire a infecţiei şi a cerinţelor CNESP prin plasarea actelor, informaţiei, circularelor la Panourile informative de la intrări, pe teritoriul IET şi pe rețelele de socializare, grupurile weber gestionate de administraţie sau cadrele didactice.

## Aspecte nedefinite:

## - unele instituţii au făcut abateri de la Circulara DGETS nr., 01-18/106 din 18.01.22 din motivele: amplasării geografice a instituţiei, starea vremii rece, număr mare de copii, lipsă de angajaţi. S-a recurs la aplicarea recomandărilor Instrucţiunii de reglementare a regulilor în prevenire a răspândirii infecţiei Covid-19: realizarea triajului matinal la uşa de la intrarea în IET, marcarea traseelor pe teritoriul instituţiei pentru respectarea distanţei şi intrărilor separate.

## - unii părinţi nu se conformează la purtarea măştii de protecţie în spaţiile deschise.

## - Nu întotdeauna se respectă orele de primire/plecare a copiilor în/de la instituţie.

## Notă: majorarea cazurilor de îmbolnăviri printre personalul din IET şi copii, lipsa asistentelor medicale în IET duce la tergiversarea respectării tuturor cerinţelor de prevenire a infecţiei cu noul virus.

**VIII. Monitorizarea frecvenței copiilor în instituțiile de învățământ general din municipiul Chișinău**

**04.02.2022**

În cele **167** instituții de învățământ în care frecventează copii de vârstă preşcolară din municipiul Chișinău sunt înscriși în liste **37881,** frecvenţa în mediu este de **23078 copii (61 %) comparativ cu săptămâna precedentă cu 64 copii mai puţini***.*

**Din numărul total de 1552 grupe la moment activează 1502**

**Grupe la nivel de municipiu** (oraș - 1284, suburbii - 218), **inclusiv pe sectoare:**

Botanica – 369 (**oraș** -337, **suburbii** -32)

Buiucani - 285 (**oraș** -228, **suburbii** -57)

Centru - 190 (**oraș** -174, **suburbii** -16)

Ciocana - 269 (**oraș** -221, **suburbii** -48)

Râșcani - 389 (**oraș** -324, **suburbii** -65)

**IX. Monitorizarea funcționalității platformei online „egradinita.md”**

Cereri înregistrate de la începutul anului 2022: **1 108**

Cereri acceptate: **683**

Înmatriculați în anul 2022-**202**

**Săptămâna 31.01-04.02.22**

Cereri înregistrate-**190**

Cereri acceptate-**121**

**Apeluri telefonice-**86

Platforma este funcțională, proces continuu.

Părinții au oportunitatea de a depune dosarele de acasă accesând site-ul: http://[egradinita.md](http://egradinita.md/)

Au fost soluționate **57 situații** adresate de către ***părinți, directori*** în procesul de evidentă, înmatriculare, transfer a copiilor în IÎP, atribuirea adresei în districtul IÎP în platforma [www.egradinita.md](http://www.egradinita.md)

**X. Olimpiadele şcolare:**

În conformitate cu prevederile Regulamentului privind concursurile și olimpiadele şcolare, aprobat prin ordinul MECC nr.1222 din 06 noiembrie 2020, ordinul MEC nr.1614 din 08 decembrie 2021 *Cu privire la Programul activităților de susținere a elevilor capabili de performanţe înalte din învăţământul general pentru anul 2022,* **în perioada 15-29.01.2022** în zilele de sâmbătă şi duminică, au fost desfăşurate **16** Olimpiade la disciplinele şcolare, **(etapa de sector)** la care au participat **4346 elevi**.

În conformitate cu ordinul MEC nr 1628/2021 etapele municipale ale olimpiadelor şcolare vor fi organizate în baza testelor unice la **10 discipline şcolare.**

La data de **05.02.2022** se vor desfăşura Olimpiadele şcolare, etapa municipală la **Matematică** – vor participa **144 elevi; Limba şi literatura română (instituţiile cu predare în limba minorităţilor naţionale) – 90 elevi participanţi; Biologia-142 elevi participanţi; Limba şi literatura română (limba de instruire) – 109 elevi.** Total participanți: 485 elevi

**XI. Organizarea și desfășurarea Concursului municipal „Pedagogul Anului – 2022”, ediția a XVIII-a, anul 2022**

În temeiul Ordinului DGETS nr. nr. 135 din 17.01.2022,  în perioada 01 februarie – 16 februarie 2022, se desfăşoară Concursului municipal „Pedagogul Anului-2022”, ediția a-XVIII-a, etapa municipală.

Comisia de concurs este constituită din 12 membri, iar pentru participare la acest concurs au fost depuse oferte din partea a 10 concurenți. În condițiile epidemiologice COVID-19, toate probele concursului  se vor desfășura în cadrul instituțiilor de învățământ preșcolar, primar, gimnazial și liceal unde activează participanții, desfășurând activitățile publice cu copiii/elevii săi.

**Începând cu 02.02.2022** **– a demarat prima etapă a concursului „Studierea și examinarea dosarelor participanților la concurs”, şi evaluarea probei de concurs Eseu „Portretul profesional al Pedagogului”.**

Învingătorilor la etapa municipală, care se vor clasa pe locul I din fiecare categorie de cadre didactice, li se conferă titlul „Educatorul Anului”, „Învățătorul Anului”, „Profesorul Anului”, „Conducătorul de cerc al Anului” și li se acordă câte un premiu bănesc în valoare de 20000 lei, Diplomă de gradul I, panglică de onoare, cupă, flori.

Pe locul II pot fi clasați maxim câte doi participanți, de la fiecare categorie („Educatorul Anului”, „Învățătorul Anului”, „Profesorul Anului”, „Conducătorul de cerc al Anului”). Învingătorilor li se va înmâna Diplome de gradul II, câte un premiu bănesc în sumă de 10000 lei, panglică de onoare, cupă, flori.

Pe locul III pot fi clasați maxim câte trei participanți, de la fiecare categorie („Educatorul Anului”, „Învățătorul Anului”, „Profesorul Anului”, „Conducătorul de cerc al Anului”). Învingătorilor li se va înmâna Diplome de gradul III, câte un premiu bănesc în sumă de 5000 lei, panglică de onoare, cupă, flori.

Pentru participanții la concurs, la propunerea Comisiei municipale de concurs,  se pot institui  mențiuni și pot fi clasați maxim câte trei participanți pentru fiecare categorie, abordându-li-se câte un premiu în sumă de 3000 lei.

**XII. Asigurarea procesului de transparenţă (postări pe pagina oficială WEB și Facebook a DGETS**

Au fost adaptate și publicate **38 postări** de interes public pentru comunitatea educațională și civilă (informații utile, acte normative, comunicate, alte informații); **50** imagini prelucrate în CANVA

**Au fost publicate postări/imagini cu diversă tematică cu** **referire la:**

**Postări/imagini, cu referire la:**

## -Invitație pentru ONG-uri de Tineret – Consorțiu „Chișinău pentru TINERI, TINERII pentru Chișinău”

## (2 postări/ imagini);

## -Clasa III-a, Biblioteca digitală „Educație online”

## (3 postări/ imagini);

## - Alimentația elevilor la pachet

## (2 postări/ imagini);

## - Campionatul municipiului Chișinău la atletism juniori II, juniori III

**(2 postări/ imagini);**

## - Conferința municipală: „Formarea și dezvoltarea competențelor inter/transdisciplinare ale elevului în cadrul orelor de limba engleză”

**(2 postări/ imagini);**

## - Asigurarea unui proces echitabil de desfășurare a lecțiilor la distanță in contextul pandemiei Covid-19

## (2 postări/ imagini);

## Programe educaționale și proiecte de dezvoltare personală pentru tineri

## (2 postări/ imagini);

## „Conferința Micilor Cercetători”, ediția a XIV-a

## (2 postări/ imagini);

## În atenția cadrelor de conducere din instituțiile de învățământ secundar, ciclul I și II

## (2 postări/ imagini);

## Aviz privind volumul suplimentar de ore

## (2 postări/ imagini);

## Organizarea Concursului municipal „Pedagogul Anului – 2022”

## (2 postări/ imagini);

## Ziua Internațională a Cititului Împreună

## (2 postări/ imagini).

## - Prin ordinul nr. 214 din 03.02.22, DGETS a aprobat Componența Consiliului municipal al Elevilor din Chișinău, (mandatul 2022) constituit din 51 membri.

## XIII. Cele mai relevante sarcini pentru perioada 07 - 11.02.22

**- Monitorizarea procesului educațional în instituțiile de învățământ** primar și secundar cu prezența fizică a elevilor la ore ***(***[***ordinul comun al DGETS (nr. 220 din 04.02.2022) și DGAMS (nr. 40-b din 04.02.2022)***](https://chisinauedu.md/wp-content/uploads/2022/02/220-40-b.pdf)***;***

- Continuarea monitorizării respectării condițiilor sanitaro-igienice în condiţiile evoluției pandemice în instituţiile de învățământ preşcolar;

- Monitorizarea procesul educațional la distanță în instituțiile de învățământ extrașcolar, cu respectarea cerințelor în vigoare;

- Monitorizarea procesului de alimentaţie gratuită a elevilor din instituțiile de învăţământ primar şi secundar, ciclul I şi II cu prezența fizică a elevilor la ore;

- Monitorizarea livrării către instituţiile de învăţământ preşcolar a produselor alimentare de calitate în scopul aplicării Meniului Model unic (sezon iarnă-primăvară);

- Monitorizarea procesului de înmatriculare a copiilor cu vârsta de 0-6/7 ani în instituțiile de învățământ preşcolarîn baza (platformei [www.egradinita.md](http://www.egradinita.md)din cadrul Call-Centru;

- Pregătirea procesului de Stocare a Planurilor instituționale de înmatriculare în clasa I-i, pentru anul de studii 2022-2023. Propuneri de reconfigurare sau completare a districtelor școlare

- Continuarea examinării dosarelor depuse de către directori ale familiilor cu 3 și mai mulți copii în instituțiile de învăţămînt preşcolar;

- Elaborarea dosarului pentru Chișinău – capitala europeană a tineretului 2025 (procedura de depunere a dosarului pentru Capitala Europeană a Tineretului este plasată pe pagina oficială a DGETS. Termenul limită - 05 februarie 2022);

- organizarea şi desfăşurarea dezbaterilor publice DGETS pe parcursul lunii februarie 2022 (Regulamentul privind organizarea și desfășurarea Programului de cofinanțare a proiectelor pentru sport şi altor activități sportive de nivel locale şi internaţional, care prevăd promovarea modului sănătos de viață, selecția și pregătirea sportivilor de performanță, antrenarea populației mun. Chișinău in practicarea sportului; Regulamentul de organizare și funcționare al Centrului psiho-socio-pedagogic;

Proiectul de decizie cu privire la schimbarea denumirii instituției de învățământ din șc.primară nr.90 în Școala primară Spiridon Vangheli) ;

- Organizarea și desfășurarea concursurilor pentru ocuparea funcției de director al instituțiilor de învățământ general (în proces de depunere a dosarelor de concurs pentru funcția de director sunt 20 instituții de învățământ general);

- revizuirea Foii de parcurs cu privire la punerea în aplicare a deciziei Consiliului Municipal Chișinău nr. 12/3 din 23.11.2021

- Generalizarea datelor cu privire la numărul de elevi (prognoza pentru anul de studii 2022-2023)

- Organizarea Concursului municipal „Pedagogul Anului – 2022”, ediția XVIII-a (în anul 2022, Concursul se va desfășura în perioada 1 februarie – 16 februarie 2022, în regim online. Pentru participare la concurs au fost depuse oferte din partea a 10 concurenți. Comisia de concurs este constituită din 12 membri);

- Realizarea activităților în cadrul Săptămânii Memoriei Holocaustului”;

- Elaborarea Regulamentului concursului „Școala Anului” pentru anul 2022. Consultarea cu direcțiile DGETS implicate;

- Elaborarea Planului de Acțiuni in cadrul Strategiei Municipale de Dezvoltare a Sectorului de Tineret 2022-2023. Recepționarea propunerilor din cadrul subdiviziunilor structurale ale Primăriei. Organizarea ședinței de consultare cu expertul și Primăria mun. Chișinău;

- Perfectarea actelor pentru lansarea Programului de Granturi pentru ONG, ediția 2022. Ajustarea Regulamentului de acordare a Granturilor la cerințele noi;

- Organizarea și desfășurarea ședinței Comisiei municipale de validare a dosarelor pentru Concursul Bursa de merit, 2021 în regim online, perfectarea actelor pentru Consiliul Municipal Chișinău.

- Formarea diriginților de clasă la modului „Modul sănătos de viață”, formare nr. II ( 09.02.22);

- Reevaluarea conținutului Strategiei Municipale de Dezvoltare a Sectorului de Tineret 2022-2023. Elaborarea criteriilor concrete pentru completarea documentului strategic.Organizarea ședinței de consultare cu expertul și Primăria mun. Chișinău;

- Monitorizarea desfășurării activităților dedicate Zilei Siguranței pe INTERNET;

- Elaborarea Regulamentului concursului municipal „Copilărie fără violență”;

- Organizarea și desfășurarea ședinței Comisiei municipale de validare a dosarelor pentru Concursul Bursa de merit, 2021 în regim online, Elaborarea procesului - verbal al ședinței;

Perfectarea actelor pentru Consiliul Municipal Chișinău (08.02.2022);

- Organizarea ședinței de lucru referitor la Regulamentul de acordare a Granturilor pentru anul 2022;

- Organizarea și desfășurarea concursurilor pentru **ocuparea funcției de director al instituțiilor de învățământ general** (în proces de depunere a dosarelor de concurs pentru funcția de director sunt 20  **instituții de învățământ general);**

- Participarea la Programul de parteneriate școlare „STEAM CONNECT” coordonat de Centrul cultural „America House Chișinău” În cadrul acestui program, fiecare participant va elabora, în parteneriat cu alt participant, un proiect didactic de lecție integrată STEM / STEAM cu tehnologii digitale, în baza unei teme la alegere. Activitățile vor fi organizate în limbile română, rusă sau engleză. Data limită de înregistrare – 19 februarie.

- Dezvoltarea Proiectului „Cluburile de interes” (Centrul Municipal de Tineret Chișinău) Rolul primordial al acestui proiect este de a da oportunitatea tinerilor și tinerelor să petreacă timpul într-un mod util și plăcut, alături de persoane care au aceleași interese. Sesiunile au loc săptămânal în incinta Centrului Municipal de Tineret Chișinău, unde sunt respectate condițiile impuse de situația epidemiologică din țară.

**- Testarea de Bază PISA 2022 (î**n temeiul ordinului MEC nr. 45 din 27.01.2022, în perioada martie-mai, **46 de instituţii de învăţământ** din municipiul Chişinău vor participa la Programul Internaţional de Testare a Elevilor 2022, condus de către Organizaţia pentru Cooperare şi Dezvoltare Economică, în cadrul căruia se evaluează competenţele elevilor cu vârsta cuprinsă între 15 şi 16 ani la trei domenii de bază Citire/Lectură, Matematică şi Ştiinţe şi la domeniul opţional - Gândirea Creativ). Vor participa elevii născuți în perioada 01.01.2006-31.12.2006, din 46 instituții de învățământ din municipiul Chișinău. A fost desemnat responsabilul de organizare din cadrul DGETS și coordonatorii școlari prin ordinul nr. 210 din 03.02.22.;

**-** Prezentarea de către conducătorul instituției și secția economie sau economistul instituției până la 10 februarie 2022, a demersului privind volumul suplimentar de ore pentru completarea posturilor didactice vacante până la 1,5 unitate, care urmează a fi aprobat de către Consiliul municipal Chișinău.

Şef adjunct

Andrei PAVALOI